 Waxaanu sidaasi ku sheegay mar uu shalay wargeyska Haatuf kula soo xidhiidhay khadka Telephone-ka, isaga oo arrimahaasi ka hadlayana waxa uu yidhi Nimanka doraad lagu waxyeeleeyay deegaanka Seemaal waxay ahaayeen dad shicib ah oo aan wax weerar dagaal ah ku jirin, waxaana si badheedha weerar ugu qaaday Ciidanka Bilayska ee deegaankaasi ku sugan, Bilayskuna waa inay ummada dhexdhexaad u noqdaan, mana aha in Bilaysku cid gaar ah hub ka dhigis ku sameeyo, sidaa darteed waxaan ugu baaqayaa in guddi baadhisa oo qaran loo saaro sida falkaasi u dhacay, wasiirka arrimaha gudaha iyo taliyaha Bilayskuna ay goobtaasi tagaan sharcigana la hor geeyo ciddii falkaasi weerarka ah gaystay, sagaal qof ayay ahaayeen oo qaar ka mid ahi hubaysan yihiin, wax weerar ahna kumay qaadin ee Bilayska ayaa weeraray, saddex qofna ka dhaawacay, waana nasiib daro in Bilayskii ummadu ay shicibka laayaan. 